b'\n_START_ARTICLE_\nFixarea carbonului\n_START_PARAGRAPH_\nFixarea carbonului se refer\xc4\x83 la conversia corbonului inorganic (CO\xe2\x82\x82) \xc3\xaen compu\xc8\x99i organici de c\xc4\x83tre organismele vii. Cel mai simplu exemplu este fotosinteza, de\xc8\x99i chemosinteza este un alt proces prin care se fixeaz\xc4\x83 carbonul, dar \xc3\xaen absen\xc8\x9ba energiei solare. Organismele care cresc fix\xc3\xa2nd carbon se numesc autotrofe. Autotrofele includ organismele fotoautotrofe, care sintetizeaz\xc4\x83 compu\xc8\x99i organici folosind energia soarelui, \xc8\x99i organismele litoautotrofe, care sintetizeaz\xc4\x83 compu\xc8\x99i organici folosind energie din oxidare inorganic\xc4\x83. Organismele heterotrofe sunt organismele care cresc folosind carbon fixat de organismele autotrofe. Compu\xc8\x99ii organici sunt folosi\xc8\x9bi de organismele heterotrofe pentru producerea de energie \xc8\x99i pentru contruc\xc8\x9bia componentelor celulare.\n_START_SECTION_\nFixarea net\xc4\x83 versus fixarea brut\xc4\x83 a dioxidului de carbon\n_START_PARAGRAPH_\nAproximativ 258 de miliarde de tone de dioxid de carbon sunt convertite anual prin procesul de fotosintez\xc4\x83. Majoritatea carbonului este fixat \xc3\xaen mediile marine, \xc3\xaen special \xc3\xaen mediile bogate \xc3\xaen nutrien\xc8\x9bi. Cantitatea brut\xc4\x83 de carbon fixat\xc4\x83 este mult mai mare, deoarece aproximativ 40% din carbonul fixat este consumat prin respira\xc8\x9bie, proces care are loc dup\xc4\x83 fotosintez\xc4\x83.  Lu\xc3\xa2nd \xc3\xaen considerare amploarea fenomenului, este de \xc3\xaen\xc8\x9beles c\xc4\x83 RuBisCO este cea mai des \xc3\xaent\xc3\xa2lnit\xc4\x83 protein\xc4\x83 de pe P\xc4\x83m\xc3\xa2nt.\n_START_SECTION_\nC\xc4\x83ile prin care are loc fixarea carbonului\n_START_PARAGRAPH_\nP\xc3\xa2n\xc4\x83 \xc3\xaen anul 2011 erau cunoscute \xc8\x99ase c\xc4\x83i prin care se poate fixa carbonul \xc3\xaen mod autotrof. Ciclul Calvin fixeaz\xc4\x83 carbonul \xc3\xaen cloroplastele plantelor, algelor \xc8\x99i \xc3\xaen bacteria alga albastr\xc4\x83 verde. Ciclul Calvin este de asemenea prezent \xc3\xaen bacteria fotosintetic\xc4\x83 purpurie.'